Vienoti Latvijai (partija)

"Vienoti Latvijai" ir centriska politiskā partija Latvijā. Tā dibināta Rēzeknē 2011. gadā. Partijas galveno kandidātu sastāvs ir ievērojami mainījies pirms katrām vēlēšanām.

 Vēsture 
2013. gadā partijā "Vienoti Latvijai" iesaistījās Ainārs Šlesers, kļuva par tās priekšsēdētāju un līderi 2014. gada 12. Saeimas vēlēšanās, taču saraksts, neraugoties uz vairāku pieredzējušu politiķu piesaistīšanu, nepārvarēja 5% barjeru.

2021. gada 5. jūnija pašvaldību vēlēšanās no saraksta "Vienoti Latvijai" Madonas novadā tika ievēlēts Andris Sakne.

2022. gada Saeimas vēlēšanās par partijas saraksta līderēm kļuva vakcinācijas pretinieces — tērpu māksliniece Madara Gobziņa un Anita Mitriķe, bet no 28 saraksta kandidātiem 8 bija bezdarbnieki. Vēlēšanās partija ieguva 0,15% balsu un neiekļuva 14. Saeimā.Jauns.lv. Tautvaldības paradokss Latvijas vienotībai — no politikas smagsvariem līdz bezdarbnieku listei. Vēlēšanas gaidot: "Vienoti Latvijai"

No 2023. gada 9. oktobra partiju vada valdes priekšēdētājs Andis Adats un valdes loceklis Rihards Pastars.Lursoft

2024. gadā uzsākts partijas darbības apturēšanas process.Septiņas partijas pretlikumīgi izlietojušas 2023. gadā izmaksāto valsts finansējumu

 Priekšsēdētāji 
No 2013. gada decembra līdz 2016. gada februārim partijas priekšsēdētājs bija Ainārs Šlesers.

No 2016. gada februāra līdz 2018. gada septembrim partijas priekšsēdētāja bija Inese Muhamberga.Šlesers atstājis partijas «Vienoti Latvijai» vadību

No 2018. gada septembra līdz 2022. gada aprīlim partijas priekšsēdētājs bija Andis Adats.

No 2022 līdz 2023. gada oktobrim partiju vadīja Dainis Vītols.

No 2023. gada oktobra partijas priekšsēdētājs atkal ir Andis Adats.

 Vēlēšanas 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2014. 12. Saeimas vēlēšanas 1,18  2022. 14. Saeimas vēlēšanas 0,15 

 Pašvaldību vēlēšanas 

 2013. gada pašvaldību vēlēšanas 
Latvijas pašvaldību vēlēšanās 2013. gadā partija ieguva sekojošus mandātus:

 Dagdas novads — 13,17%, 2 vietas
 Ilūkstes novads — 12,23%, 2 vietas
 Kārsavas novads — 5,33%, 1 vieta
 Madonas novads — 6,48%, 1 vieta
 Rēzekne — 8,14%, 1 vieta
 Ropažu novads — 6,26%, 1 vieta
 Viļakas novads — 19,52%, 3 vietas
 Viļānu novads — 10,23%, 2 vietas

2020. gadā Rīgas domes ārkārtas vēlēšanās partija ieguva 0,34% un nepārvarēja 5% barjeru.

 2021. gada pašvaldību vēlēšanas 

Partija pašvaldību vēlēšanās piedalījās Ķekavas, Madonas un Ropažu novadā.
Novads/PilsētaVēlēšanu rezultātsDeputātu vietasBalsisProcenti Madonas novads6467,36% Ķekavas novads2773,61% Ropažu novads1542,04%

 Iepriekšējie logo 

 Atsauces 

 Ārējās saites 

 Partijas lapa Facebook

Kategorija:Latvijas politiskās partijas
Kategorija:Latvijas centriskās partijas